Kičmeni nerv
Kičmeni nervi – uobičajeno spinalni nervi su mješoviti nervi, koji provode motorne, senzorne i autonomsne signale između kičmene moždine i tijela. Čovjek ih ima 31 par, jedan iz svakog pršljena kičmenog stuba. Ovi nervi su grupirani u odgovarajuće vratne ili cervikalne (C), grudne ili torakalne (T), slabinske ili lumbalne (L), krstačne ili sakralne (S) i trtične ili kokcigealne (C) regije pršljenova kičmene moždine. Redovno ima osam pari vratnih, dvanaest grudnih, pet slabinskih, pet krstačnih i jedan par repnih. Ovi živci su dio perifernog nervnog sistema.